ঠাকুরগাঁওয়ের হরিপুর উপজেলার আমগাঁও ইউনিয়নের ঠাকিঠুকি সরকারি প্রাথমিক বিদ্যালয় কেন্দ্রে এক ইউপি প্রার্থীর হামলায় প্রিজাইংডিং অফিসারসহ ১০ জন আহত হয়েছে।  রোববার রাত ১০ টার দিকে ভোটের ফলাফল ঘোষণাকে কেন্দ্র করে বালিয়াডাঙ্গী উপজেলা নির্বাহী অফিসার মনিরুজ্জামানকে অবরুদ্ধ করে এ হামলা চালনো হয়। এসময় এক ইউপি সদস্য প্রার্থীর সমর্থকদের হামলায় সহকারী প্রিজাইডিং  অফিসার ফজলুর রহমান, পোলিং অফিসার অতুল চন্দ্র ও নুরুজ্জামানসহ ১০ জন আহত হয়। ইউএনও মনিরুজ্জামানেরসহ দুটি গাড়ি ভাংচুর করা হয়। পরিস্থিতি নিয়ন্ত্রণে আনতে পুলিশ ৫ রাউন্ড গুলিবর্ষণ করে ।  পরে রফিজুল, জুয়েল, এনামুল ও কাজলকে গ্রেপ্তার করে পুলিশ। রাত ২ টায় হরিপুর থানায় ভ্রাম্যমাণ আদালত রফিজুল, জুয়েল ও কাজলকে এক বছর এবং এমানুল হককে ছয় মাসের সশ্রম কারাদ- প্রদান করে। ভ্রাম্যমাণ আদালতের চিফ জুডিশিয়াল ম্যাজিস্ট্রেট মাসুদ পারভেজ এ রায় দেন।  হরিপুর উপজেলা নির্বাহী অফিসার হারুন অর রশিদ অবরুদ্ধ হওয়ার সত্যতা স্বীকার করে  জানান, ওই কেন্দ্রের ফলাফল ঘোষনার পর এই ঘটনা ঘটে।  অতিরিক্ত পুলিশ সুপার একেএম নাহিদুল ইসলাম পাঁচ রাউন্ড গুলি বর্ষণের সত্যতা নিশ্চিত করে জানান, বর্তমানে পরিস্থিতি স্বাভাবিক রয়েছে।